cyanic-selkie/wikianc huggingface dataset:
Kovarianssimenetelmä
Historia ja sovellusalueet
Menetelmän teoreettinen pohja kehitettiin 1940-luvun lopussa ja 1950-luvun alussa. Sen soveltaminen sai vauhtia akustisten anemometrien kehittymisen myötä. 1950-luvulta 1970-luvulle menetelmää käytettiin turbulenssin perustutkimuksessa, 1980-luvulla tutkittiin liikemäärän, lämmön ja kosteuden vuota vaihtelevalla alustalla. Jatkuvan mittauksen ja tiedonkeruun kehittyessä 1990-luvulla menetelmää alettiin soveltaa hiilidioksidin ja vesihöyryn vaihtoon ilmakehän ja kasvillisuuden välillä. Laitteiden kehittyessä edelleen alettiin mitata muitakin kaasuja.
Kamelianainen (vuoden 1981 elokuva)
Kamelianainen perustuu kuuluisaan tosielämän ranskalaiskurtisaani Marie Duplessisiin (oik. Alphonsine Plessis; 1824–1847) ja Alexandre Dumas nuoremman samannimiseen romaaniin Kamelianainen (ransk. La Dame aux camélias, 1848), jonka pohjalta Jean Aurenche, Vladimir Pozner ja Enrico Medioli laativat elokuvan käsikirjoituksen. Elokuvan tuottajina olivat Manolo Bolognini ja Margaret Ménégoz. Elokuva palkittiin kahdella David di Donatellolla ja kolmella Nastro d’argentolla.
Teatteri Kultsa
Esityspoimintoja vuosien varrelta
Vuosien 2020–2021 esityksiä teatteri joutui peruuttamaan pandemian takia. Esityksiä valmistettiin tuona aikana muun muassa:
Behram
Behram (myös Burham, n. 1765–1840) oli intialainen murhaaja, joka toimi pahamaineisen tugeeni-kultin johtajana. Häntä pidetään maailman pahimpana sarjamurhaajana, koska hänen tiedetään murhanneen vuosien 1790–1830 välisenä aikana peräti 931 ihmistä. Behram itse väitti tappaneensa ainoastaan 125 ihmistä. Hän murhasi uhrinsa kuristamalla heidät rituaalisesti perinteisellä ruhmal-kulttivaatteella. Behram tuomittiin oikeudenkäynnissä kuolemaan ja hirtettiin. Behramin oikeudenkäynnin jälkeen englantilaiset aloittivat kampanjan kulttia vastaan ja onnistuivat lakkauttamaan sen.
HMS King Alfred (1901)
Valmistus
Alus tilattiin Vickersiltä Barrow-in-Furnessista, missä köli laskettiin 11. elokuuta 1899. Alus laskettiin vesille 28. lokakuuta 1901 ja valmistui 22. joulukuuta 1903.
Betty Peltonen
Elämä
Vapauduttuaan vankilasta toukokuussa 1932 Peltonen muutti perheensä luo Tampereelle ja työskenteli pesijänä ja käsitöiden tekijänä. Vankeusaika oli heikentänyt hänen terveyttään ja huolia lisäsi myös isä Karl Peltosen kuolema vuonna 1933. Vuosina 1934–1935 Betty Peltonen opiskeli Työväen akatemiassa yhteiskunnallis-valtiollisella linjalla. Hän pääsi takaisin Osuusliike Voiman palvelukseen ja alkoi taas osallistua yhteiskunnalliseen toimintaan 1930-luvun puolivälissä järjestäen aluksi Tampereella taiteilijaseura Kiilan tilaisuuksia. Hän toimi myös vasemmistolaisten kulttuurilehtien ja Kiilan julkaisemien albumien tilaustenhankkijana. Peltonen oli mukana luovuttamassa kuolemanrangaistusta vastustavaa adressia presidentti Kyösti Kalliolle ja hänet nimtettiin samassa yhteydessä perustetun Ihmisoikeuksien liiton valtuuskunnan jäseneksi. Peltonen kirjoitti myös Suomen Liiketyöntekijäin liiton Tampereen osastojen lehteen käyttäen nimimerkkiä E. Elo.
Pernajan linja-autoturma
Onnettomuus
Holmströmin liikenteen vuoroauto oli matkalla Lahdesta Lapinjärven kautta Loviisaan. Autossa oli vain kolme matkustajaa. Kello 16.10 linja-autot ajoivat yhteen mäen harjalla seitsemän kilometrin päässä Loviisasta. Autot osuivat kyljittäin yhteen ja molemmat kääntyivät tielle poikittain. Tie oli lumisateen vuoksi liukas, ja kumpareesta johtuen näkyvyys tiellä oli huono.
Jean-François Bergeron
Jean-François Bergeron (s. 26. heinäkuuta 1973 Saint-Jérôme, Québec, Kanada) on kanadalainen nyrkkeilijä. Hän edusti maataan vuoden 1996 olympialaisissa Atlantassa.
Talvio
Talvio voi viitata ainakin seuraaviin:
Adriaan Katte
Adriaan Johan Louis Katte (24. kesäkuuta 1900 Amsterdam – 4. kesäkuuta 1991 Bennebroek) oli alankomaalainen maahockeypelaaja. Hän kilpaili vuoden 1928 kesäolympialaisissa Amsterdamissa ja kuului siellä lajissa hopeaa saaneeseen miesten joukkueeseen.
Max Baucus
Baucus muutti takaisin Montanaan vuonna 1971. Vuonna 1973 hänet valittiin Montanan edustajainhuoneeseen ja vuonna 1974 Yhdysvaltain edustajainhuoneeseen, jonne hänet valittiin uudelleen vuonna 1976. Marraskuussa 1978 Baucus valiittiin senaatiin seuraavan vuoden alussa alkavalle kaudelle, mutta hänet nimitettiin virkaan jo joulukuussa senaattori Paul G. Hatfieldin erottua tehtävästä. Baucus pysyi virassa yhtäjaksoisesti vuoteen 2014 saakka.
Ravinto
thumb|Vihanneksia, hedelmiä, marjoja, pähkinöitä, papuja ja viljaa Ravinto on ainetta, jota eliöt käyttävät energianlähteenä ja rakennusmateriaalinaan. Yleensä ravinto on peräisin toisista eliöistä, kuten eläimistä, sienistä tai kasveista.
Ruokavalio
Ruokavalio on kaikki se, mitä yksittäinen eliö tai eliöryhmä käyttää ravinnokseen. Erityisruokavaliossa rajoitetaan yhden tai useamman ruoka-aineen käyttö terveydellisistä, eettisistä tai elämänkatsomuksellisista syistä.
Employment
Employment on brittiläisen rockyhtye Kaiser Chiefsin debyyttialbumi, joka julkaistiin maaliskuussa 2005. Albumi ylsi Britannian albumilistalla parhaimmillaan sijalle 2. Employmentilta julkaistiin singlenä viisi kappaletta.
Wanheng Menayothin
Nyrkkeilyura
Moonsuree debytoi vuonna 2007. Vuonna 2013 Moonsuree kohtasi Paul Rustan WBC liiton kansainvälisessä mestaruusottelussa voittaen ottelun kymmenennen erän tyrmäyksellä. Vuonna 2014 Monsuree kohosi WBC liiton kiistattomaksi mestariksi voittamalla Oswaldo Novoan luovutusvoitolla yhdeksännen ja kymmenennen erän välisellä tauolla. Toukokuussa 2018 hän nousi Floyd Mayweatherin rinnalle voitettuaan kaikki 50 ammattilaisotteluaan, tappiottomana edellään vain 51 ottelua voittanut ja yhden ratkaisemattomaan päättänyt Ricardo López.
Piirikytkentäinen data
Seuraava kehitysaskel GSM-verkoissa ennen pakettikytkentäistä dataa oli HSCSD, jossa mahdollistettiin tiedonsiirtokapasiteetin nosto virheenkorjauksen kustannuksella ja useamman aikajakson käytön mahdollistamisella.
Darkseed
Paluu
24.6.2008 bändi ilmoitti virallisilla nettisivuillaan, että se esiintyisi mahdollisesti Helion Festivalssissa 2008. 3.9.2008 yhtye otti takaisin entisen rumpali-laulajansa Harald Winklerin, ja tästä tuli yhtyeen pääsolisti. Tämän jälkeen yhtye aloitti uudelleen. Uusi albumi Poison Awaits ilmestyi kesäkuussa vuonna 2010.
Diskografia
Studioalbumit
Joonas Laurikainen
Laurikainen on pelannut Veikkausliigassa kolmena kautena yhteensä 40 ottelua: Interissä hän pelasi kolme ottelua kaudella 2005 ja Jarossa 11 ottelua kaudella 2008 ja 26 kaudella 2009. Liigamaaleja hän on tehnyt viisi, joista jokaisen Jarossa. Lisäksi Laurikainen on edustanut urallaan muun muassa Pallo-Iiroja (2004) sekä ruotsalaisia Moraa (2006) ja Hudiksvallia (2007). Jazziin hän siirtyi kaudeksi 2010 kolmivuotisella sopimuksella. Laurikainen toimi pelaamisen ohella seuran junioripäällikkönä.
Juottaminen
Juottamisella tarkoitetaan metallien liittämistä toisiinsa käyttäen liitoksessa metallia tai metalliseosta, jonka sulamispiste on alhaisempi kuin liitettävien materiaalien. Suosittuja juotosaineita ovat muun muassa sinkki ja tina. Menetelmää, jossa myös liitettävät aineet sulavat kutsutaan hitsaamiseksi.
Elektroniikka
pienoiskuva|Tinaimurin ja juottimen käyttöä.Elektroniikan valmistuksessa juottamisella eli juotolla tarkoitetaan metallisten pintojen liittämistä toisiinsa sulalla yleensä tinapitoisella metalliseoksella eli juotteella. Elektroniikassa juotosliitoksen pääasiallinen tarkoitus on liittää pinnat sähköisesti toisiinsa. Juotettaessa juotettavien pintojen, esimerkiksi kupari (Cu), hopea (Ag) tai nikkeli (Ni) materiaalit eivät sula. Sen sijaan pintojen väliin muodostuu niin sanottua välimetallia, joka on sekoitus juotettavien pintojen ja juotteen aineista. Esimerkiksi kun juotetaan kuparijohdinta piirilevyyn, muodostuu juotettavien pintojen välille kupari-lyijy-tina-seosta. Juotosliitos on mikrorakenteeltaan ja sähkönjohtokyvyltään erilainen kuin itse juoteseos tai liitettävien pintojen metallit. Juottaessa tarvitaan juotosapuaineina (juoksutteita) eli flukseja, joiden tehtävänä on muun muassa siirtää lämpöä juotettaville pinnoille, pelkistää epämetallisia yhdisteitä(metallioksideja) sekä suojata uudelleen hapettumiselta, alentaa sulan metallin pintajännitystä, ja edistää siten juotteen tasaista leviämistä. Juottamista edistää myös juotettavien pintojen pinnoittaminen hyvin juottuvalla materiaalilla, kuten esimerkiksi tinalla (Sn), kullalla (Au), hopealla (Ag) tai orgaanisilla suojapinnoitteilla. Juottumisen laatu voidaan nähdä pääsääntöisesti ns. kastumiskulmista, jotka voi nähdä juotteen ja liitettävän pinnan kulmina.
pienoiskuva|Tinaimuri.1. heinäkuuta 2006 alkaen EU-maissa on rajoitettu tiettyjen haitallisten aineiden käyttöä sähkö- ja elektroniikkalaitteissa (RoHS-direktiivi). Tämän lainsäädännön vaikutuksesta kulutuselektroniikan juotemateriaaleista on poistunut lyijy. Tina-lyijyn korvaajaksi on tullut useita eri vaihtoehtoja, joista Sn96,5-Ag3-Cu0,5 on yleisin ns. SAC-juote. Myös juotteet ilman hopeaa (Ag) ovat osoittautuneet toimiviksi, esimerkiksi aaltojuotosprosessiin soveltuva juoteseos tina-kupari Sn99,3Cu0,7. Pitää kuitenkin huomata, että lyijyttömien juotteiden käyttö vaatii suuremman lämpötilan ja enemmän tietoa sekä taitoa harrastelijalta saada hyvä kontakti juotospintojen välille. Varsinkin aloittelijoiden on helpompi aloittaa perinteisellä tina-lyijyllä 60/40 tai 63/37 suhteella.
Pensseliheinä
Pensseliheinää on käytetty yleisesti vehnän ominaisuuksien parantamiseen siirtämällä geenejä pensseliheinästä vehnään. Pensseliheinällä on hyvä vastustuskyky tiettyjä sienitauteja vastaan sekä kuivuuden ja suolaisuuden sietoa edistäviä geenejä.
QGIS
Kehitys
QGIS tunnettiin aikaisemmin nimellä Quantum GIS. Tästä nimestä käytettiin yleisesti lyhennettä QGIS, joka lopulta korvasi vanhan nimen kaikissa ohjelmiston osissa, kuten koodi ja dokumentaatio, sekä ulkoisessa tiedotuksessa.
Painoindeksi
Painoindeksin vaikutus terveyteen ja eliniän pituuteen
Useimpien kuolinsyiden kohdalla väestötason keskimääräinen kuolemariski on pienin sillä väestöllä, johon kuuluvien yksilöiden painoindeksit sijoittuvat välille 21–25. Kyseinen painoindeksin optimivyöhyke kuvaa koko väestöä ja se on pienempi nuoremmalla väestöllä ja suurempi vanhemmalla väestöllä eli ihannepaino on alhaisempi nuorena kuin vanhana. Painoindeksin vaikutus kuolleisuusriskiin on myös suurempi nuoremmalla kuin vanhemmalla väestöllä. Vanhuudessa painoindeksin olisi hyvä sijoittua 24:n ja 30:n välille, koska se vähentää kuolleisuutta. Syynä pidetään sitä, että sairastuminen heikentää usein vanhusten ruokahalua, jolloin paksumpi rasvakudos ehkäisee liiallista rasva- ja lihaskudoksen katoa. Liika hoikkuus saattaa aiheuttaa myös hitautta, heikkoutta ja uupumusta.
Samuel Hoffenstein
Samuel Goodman Hoffenstein (8. lokakuuta 1890 Liettua, Venäjän keisarikunta – 6. lokakuuta 1947) oli venäläissyntyinen elokuvasäveltäjä ja -käsikirjoittaja. Hän muutti Yhdysvaltoihin vanhempiensa mukana 1894.
Operaatio (sodankäynti)
Esimerkiksi operaatio Barbarossa oli Saksan sotatoimi toisessa maailmansodassa Neuvostoliiton kukistamiseksi taisteluilla Pohjoiselta jäämereltä Mustallemerelle ulottuvalla alueella.
Eliza McCartney
McCartney ylsi vain 19-vuotiaana Rio de Janeiron olympialaisissa 2016 yllättäen pronssille uudella ennätyksellään 480 cm. Hänestä tuli samalla kaikkien aikojen nuorin naisten seiväshypyn olympiamitalisti.
Nagoya Grampus
Nagoya Grampus on jalkapalloseura Nagoyan kaupungista Japanista. Joukkue pelaa J. Leaguessa, maan korkeimmalla sarjatasolla. Ensimmäisen Japanin mestaruutensa seura voitti vuonna 2010.
Higashine
Nykyisen Higashinen kaupungin alue kehittyi Edo-kaudella 1600–1800-luvuilla osin Tokugawa-hallinnon, osin Yamagatan ja Nagatoron daimiokuntien vallassa. Alavia alueita raivattiin maatalouden käyttöön etenkin Meiji-kaudelta lähtien. Merkittäviä viljelystuotteita ovat riisi, virginiantupakka ja hedelmät, kuten kirsikat, omenat ja päärynät. Nykyisen alueensa Higashine saavutti vuonna 1954, kun Higashinen maaseutukaupunkiin liitettiin viisi kyläkuntaa, ja kaupunkioikeudet Higashinelle myönnettiin vuonna 1958. Sittemmin kaupunkiin on sijoittunut myös teollisuutta. Kaupungin läpi kulkevalle Yamagata Shinkansen -rautatieyhteydelle avattiin Sakuranbo-Higashinen rautatieasema vuonna 1999.
Ewood Park
250px|right Ewood Park on Blackburn Rovers FC -joukkueen kotikenttä.
Ewood Parkin/Bridgen synty
Kenttä rakennettiin pääasiallisesti yleisurheilua ja koirakisoja varten. Jalkapalloilijat valtasivat kuitenkin ennen pitkää kentän. Kutsumanimi kentälle oli tuolloin Ewood Bridge. Tuona vuonna (1882) Rovers pelasi siellä neljä peliä ja voitti ne kaikki. Rovers lähti kuitenkin pääasiassa pelaamaan kotipelinsä muualle. Kentällä pelattiin lähinnä maaotteluita.
Kentästä tuli aikanaan niin upea luomus että se kelpasi hyvin suurtenkin otteluiden areenaksi. 19. maaliskuuta 1887 kentällä ottivat yhteen periviholliset Englanti ja Skotlanti. Skotlanti voitti isännät lukemin 2-3, ja myös Roversista mahtui kaksi pelaajaa kentälle.
Työturvallisuusjohtaminen
Standardi SFS-ISO 45001 korostaa systemaattista toiminnan suunnittelua, hallintaa, mittaamista ja parantamista. Se on yhteensopiva muiden johtamisjärjestelmästandardien kanssa, kuten laadunhallinnan ISO 9001 ja ympäristöasioiden hallinnan ISO 14001.
Ruskopäänappaaja
Koko ja ulkonäkö
Kooltaan ruskopäänappaaja on noin 14 cm. Ruskopäänappaajan päälaki on väriltään ruskea ja naama harmahtava. Selkä on väriltään oliivinvihreä ja siivet ruskeammat. Siivissä on vaaleamman ruskeita juovia, ja siiven reunat ovat keltaiset. Ruskopäänappaajan vatsa on väriltään vaalean keltainen. Laji muistuttaa ulkonäöltään tuhkapäänappaajaa (Leptopogon superciliaris), mutta tuhkapäänappaajan pää on väriltään täysin harmaa.
Yleinen suomalainen asiasanasto
Ylläpidon päättyminen ja siirtyminen YSAsta YSOn käyttöön
Yleisen suomalaisen asiasanaston YSAn ja sen ruotsinkielisen vastineen Allärsin ylläpito päättyi vuonna 2019. YSAn käsitteet ovat selattavissa Finto-palvelussa "jäädytettynä" versiona, jota ei enää päivitetä. YSAn ja Allärsin ylläpitoresurssit siirrettiin Yleisen suomalaisen ontologian YSOn ylläpitoon. YSOon vuoden 2019 jälkeen tullut uusi sisältö ei enää päivity YSAan tai Allärsiin.
Lamar Alexander
Alexander valittiin senaattiin vuoden 2002 vaalissa Fred Thompsonin jätettyä paikkansa. Hän astui virkaan 7. tammikuuta 2003 ja uusi paikkansa vuoden 2008 ja 2014 vaaleissa.
Mohamed Abdullahi Mohamed
Ura
Mohamed Abdullahi opetti johtajuutta ja konfliktien hallintaa Erie Community Collegessa SUNY:ssa.
Aulis V. A. Könönen
Aulis Viljo Antero Könönen (1. joulukuuta 1893 Joensuu – 20. joulukuuta 1969 Joensuu) oli suomalainen lyseon rehtori ja kaupunkineuvos.
Parhaan naispääosan SAG-palkinto
Parhaan naispääosan SAG-palkinto on yksi palkinnoista, joita yhdysvaltalainen yli 120 000 näyttelijää edustava ammattiliitto Screen Actors Guild jakaa vuosittain. Palkinto jaettiin ensimmäisen kerran vuonna 1994.
Tapio Rautavaaran muistomerkki
Muistomerkin teetti Tapio Rautavaara -seura, joka käynnisti hankkeen vuonna 1996. Seuran puheenjohtajana toimi tuolloin Tapio Rautavaaran tytär Leena Rautavaara. Muistomerkki tilattiin kuvanveistäjä Veikko Mylleriltä, jolta vaadittiin ehdottomasti näköispatsasta abstraktin taideteoksen sijaan. Myllerin aiemmin toteuttama täysin abstrakti Risto Rytin muistomerkki oli nostattanut suuren julkisen kiistan, mutta Rautavaaran patsaan kohdalla ei käynyt samoin. Muistomerkki sijoitettiin Oulunkylään, jossa Rautavaara oli asunut suuren osan elämästään. Teos paljastettiin 18. kesäkuuta 2000 ja lahjoitettiin samalla Helsingin kaupungille. Oulunkylän Patolassa on myös Tapio Rautavaaran puisto.
Rasmus Schüller
Yksityiselämä
Schüllerillä on saksalaisia sukujuuria.
Tapio Rauma
Tapio Eerik Rauma (10. heinäkuuta 1948 Kaustinen – 3. syyskuuta 2019) oli suomalainen muusikko, joka tunnettiin parhaiten Kasevan kitaristina ja perustajajäsenenä.
Kauniaisten musiikkijuhlat
150px|right Kauniaisten musiikkijuhlat on vuodesta 2010 alkaen vuosittain Kauniaisissa järjestettävä klassisen musiikin tapahtuma. Juhlien perustaja on Seppo Kimanen.
Alex Murphy
Alex Murphy (s. 3. kesäkuuta 1993) on yhdysvaltalais-suomalainen koripalloilija. Hän edusti Yhdysvaltain yliopistosarja NCAA:ssa Duke Universityä josta siirtyi kesken kolmannen kautensa Floridan yliopiston Florida Gators-joukkueeseen. Viimeisen yliopistokautensa Murphy edusti Northeasternia. Hän on pelannut myös Suomen miesten maajoukkueessa.
NCAA
Joulukuussa 2013 Murphy kertoi ESPN:n haastattelussa siirtyvänsä Floridan yliopiston joukkueeseen, jossa hänen Erik-isoveljensä aikaisemmin pelasi. Floridan yliopisto vahvisti Murphyn siirtymisen Gatorsiin 19.joulukuuta.
New Yorkin historia
Uusi Amsterdam, 1625–1664
Vuonna 1647 Uuden Amsterdamin johtajaksi tuli Peter Stuyvesant. Hänen ankaran hallintonsa aikana rappioituneeseen siirtokuntaan palautettiin järjestys, sen puolustusta vahvistettiin, ja kaupankäyntiä etenkin englantilaisten kanssa kehitettiin. Siirtokunta ei kuitenkaan menestynyt, mistä on syytetty muun muassa huonoa hallintoa, vähäistä väestönkasvua, jatkuvaa sodankäyntiä sekä korkeita tulleja ja veroja, jotka haittasivat kaupankäyntiä ja taloutta. Englantilaiset valtasivat 8. syyskuuta 1664 siirtokunnan rauhanomaisesti, ja sen nimeksi annettiin Yorkin herttuan mukaan New York City. Siirtokunnan asukasluku oli tuolloin 1 500.
Brittiläinen New York, 1664–1783
New Yorkin taloudelliseen kehitykseen vaikutti ennenkaikkea kauppa ja merenkulku ja se seikka, että Hudson-joen suu on yksi koko Amerikan parhaita luonnonsatamia. Uuden-Englannin hollantilaista ja englantilaista alkuperää olevien asukkaiden, jenkkien, joukossa oli erinomaisia merenkulkijoita. Tyypillisesti kauppaa käytiin kolmionmuotoisilla reiteillä, joiden yhdessä kärjessä oli Englanti. Mistään muusta ostajamaasta ei nimittäin ollut saatavilla ylellisiä teollisuustavaroita, joita amerikkalainen yläluokka halusi. Legitiimin kaupankäynnin lisäksi jenkkipurjehtijat eivät kaihtaneet ryhtyä moraalisesti arveluttavampiinkin hankkeisiin. Tuottoisin ja vähiten kunniallinen kolmioreiteistä oli ”orjakolmio”, jonka liikenteelle Amerikan eteläisten siirtokuntien maataloustuotteiden massatuotanto merkitsi paljon. Lisäksi jenkit olivat valmiita suoranaiseen merirosvoukseenkin. Utrechtin rauha 1713 vei kapteeneilta laillisen oikeuden ryöstää Englannin vihollisia, mutta käytännössä se merkitsi vain kaikkien maiden kauppalaivojen joutumista saaliiksi. New York oli itse asiassa johtavien merirosvopäälliköiden avoin turvapaikka ja heidän miehistöjensä eniten suosima satama.
New Yorkin taloudellisesta kasvusta 1600-luvun lopulla ja 1700-luvulla todisti myös se, että entisestä pikkukadusta Wall Streetistä kehittyi merkittävä talouselämän keskus. Kaupunkiin rakennettiin myös uusia kirkkoja ja kaupungintalo. Vuonna 1764 britit yrittivät kiristää siirtokunnan verotusta, mutta protestien seurauksena yrityksestä luovuttiin. Bostonin teekutsujen tapainen protesti järjestettiin vuonna 1774, ja vuonna 1776 kaupunki perusti tasavaltalaisen hallinnon.
Kaupunki kasvaa ja uudistuu 1800-luvulla
thumb|130px|left|Manhattanin ruutuasemakaavan suunnitelma vuodelta 1807. New Yorkin vienti oli vuonna 1803 arvoltaan 3,1 miljoonaa dollaria, ja vuonna 1807 jo 16,4 miljoonaa dollaria. Kaupan kasvu oli suureksi osaksi saksalaissyntyisen John Jacob Astorin harjoittaman turkiskaupan ansiota. Astor oli myös kaupungin merkittävin kiinteistösijoittaja 1800-luvun kolmella ensimmäisellä vuosikymmenellä ja rakensi kaupunkiin muun muassa kuuluisan Astor House -hotellin.
Siirtolaisuuden aika
thumb|Mulberry Streetin italialaiskortteleiden katunäkymää noin vuodelta 1900. 1880-luvulla New Yorkin italialais- ja juutalaisyhteisöt kasvoivat voimakkaasti siirtolaisuuden myötä, ja suuri osa kaupungin väestöstä oli tuoreita siirtolaisia, joilla ei ollut juuria kaupungissa. Vuonna 1892 Lower East Siden siirtolaiskaupunginosassa oli rekisteröity 136 eri uskonnollista yhteisöä. Saksalaiset siirtolaiset asettuivat 1840-luvulta alkaen omaan kaupunginosaansa, jota he kutsuivat Pikku-Saksaksi, ja harjoittivat erityisesti käsityöläisammatteja. Irlantilaiset olivat sekatyö- ja palvelusväestöä ja asuivat hajallaan ympäri kaupunkia.
Talous
New Yorkin taloustilanne heikkeni 1960-luvulta alkaen. Vuosien 1968–1977 välillä kaupunki menetti 600 000 teollisuustyöpaikkaa ja sen sataman merkitys väheni. Myös osa Yhdysvaltain suurimpien yhtiöiden pääkonttoreista siirtyi muihin kaupunkeihin. New York velkaantui rankasti 1970-luvulla. Vuonna 1975 kaupunki oli konkurssin partaalla ja joutui pyytämään liittovaltiolta taloudellista apua. Kaupunki onnistui niukasti välttämään konkurssin ja sai tasapainotettua taloutensa vuoteen 1981 mennessä. 1990-luvulla New York koki informaatioteknologian aikakauden myötä uuden taloudellisen nousukauden.
Killing Me
Kappaleen on kirjoittanut Cristal Snow, Jukka Kosunen sekä Heikki Liimatainen. Taustoja laulaa Jimi Constantine sekä Elena Mady.
Musiikkivideo
Videon ohjaaja Misko Iho ehdotti videoon ensin stunttia, mutta Snow halusi tehdä stunttiosuudet itse. Video kuvattiin yöllä Helsingissä ja siinä Snow juoksee palava takki päällään. Video julkaistiin 12. huhtikuuta Misko Ihon YouTube-kanavalla ja se julkaistiin myös Cristal Snown kotisivulla.
O’Brian Woodbine
O’Brian Woodbine (s. 11. tammikuuta 1988 Westmoreland, Jamaika) on jamaikalainen jalkapalloilija, pelipaikaltaan keskuspuolustaja. Hän edustaa Veikkausliigassa pelaavaa Vaasan Palloseuraa.
Ura
Helmikuussa 2011 Woodbine siirtyi koejakson jälkeen Veikkausliigaan Vaasan Palloseuraan kaudeksi 2011. Sopimuksessa on optio myös kaudesta 2012. Hän esiintyi VPS:ssä edukseen ja siirtyi elokuussa loppukauden kestäneellä lainasopimuksella liigaa johtaneeseen Helsingin Jalkapalloklubiin.
Luettelo Tanskan hallitsijoista
Tämä on luettelo Tanskan hallitsijoista. Tanska on ollut kuningaskunta 900-luvulta asti, ja se on yksi Euroopan vanhimpia kuningaskuntia. Luettelo alkaa Gorm Vanhasta ja loppuu nykyiseen kuningattareen Margareeta II:seen.
Markku Ollikainen
Työurallaan Ollikainen on toiminut Helsingin yliopiston kansantaloustieteen laitoksen assistenttina ja yliassistenttina sekä virkaatekevänä apululaisprofessorina ja virkaatekevänä professorina eri jaksoja. Ympäristöekonomian professorinimityksen hän sai vuonna 2000. Ollikainen on nykyään emeritusprofessori ja tutkimusjohtaja Helsingin yliopistossa.
Óscar Esplá
Esplá aloitti jo lapsena musiikillisen koulutuksen, mutta isänsä toiveiden mukaisesti opiskeli sittemmin filosofiaa ja insinööritaitoa Barcelonan yliopistossa. Hän päätti omistautua kokonaisvaltaisesti musiikille saatuaan ensipalkinnon Wienissä vuonna 1911 järjestetyssä kansainvälisessä sävellyskilpailussa. Esplá oli tähän mennessä ollut lähes täysin itseoppinut säveltäjänä. Hän muutti Meiningeniin opiskelemaan sävellystä ja orkesterinjohtoa Max Regerin johdolla. Vuosi myöhemmin hän siirtyi Pariisissa Camille Saint-Saënsin johdolla suorittamiensa kontrapunkti- ja sävellysopintojen pariin. Esplá loi kansainvälisen uran, mutta jäi jossain määrin aikalaisensa Manuel de Fallan varjoon.
Lidmanin talo
Aiheesta muualla
61.50184°N, 23.77555°W
Aleksandr Povetkin
Ammattilaisura
Povetkinin ura on jatkunut tämän jälkeen voitokkaana. Povetkin kohtasi Klytško ottelun jälkeen Manuel Charrin jonka tyrmäsi seitsemännessä erässä nousten WBC Silver mestaruusvyön väliaikaiseksi haltijaksi. Povetkinin WBC silver mestaruus varmistui pysyväksi tämän kukistettua seuraavassa ottelussa Carlos Takamin. Tämän jälkeen Povetkin on otellut kahdesti voittaen viimeisimmässä ottelussaan Mariusz Wachin.
Povetkinin kohtasi hallitsevan maailmanmestarin Anthony Joshuan 22. syyskuuta 2018 Wembleyn stadionilla Lontoossa. Povetkin hävisi ottelun teknisellä tyrmäyksellä seitsemännessä erässä. Ottelussa oli panoksena IBF:n, WBA Superin ja WBO:n tittelit.
Ninka Reittu
Ninka Reittu (s. 1982 Joensuu) on suomalainen lastenkirjailija, kuvataiteilija ja sarjakuvapiirtäjä.
Reittu opiskeli peruskoulun jälkeen ensin kivisepäksi ja sen jälkeen Karelian ammattikorkeakoulussa kuvataiteilijaksi. Hän opetti Joensuun seudun kansalaisopistossa 2003–2014 ja on sittemmin toiminut vapaana taiteilijana. Hänen tuotantoaan on käännetty koreaksi, norjaksi, ranskaksi, ruotsiksi, saksaksi, serbiaksi, tanskaksi, tšekiksi, turkiksi ja venäjäksi.
Tyrosiini
Tyrosiinin vaikutukset elintoimintoihin
Tyrosiinilla on tärkeä rooli solusäätelyssä, koska proteiinikinaasit voivat fosforyloida sen ja siten säädellä proteiinien toimintaa ja aktiivisuutta. Biologisesti se on tärkeä myös, koska se on kilpirauhashormonien (tyroksiini eli tetrajodityroniini ja trijodityroniini), melaniinin (ihon väripigmentti) ja katekoliamiinien (dopamiini, noradrenaliini ja adrenaliini) prekursori eli esiaste.
Pompeius
Itäisellä Välimerellä ja Levantissa
Pompeius lähetettiin 67 eaa. Vähään-Aasiaan tehtävänään merirosvouksen lopettaminen Välimerellä. Nimitystä edelsi jälleen poliittinen peli Roomassa, joka kuitenkin kääntyi Pompeiuksen eduksi. Pompeius retki oli menestys ja hän onnistui karkottamaan merirosvot muutamassa kuukaudessa.
Ensimmäinen triumviraatti
Pompeiukselle koitui monia huolia. Hän oli luvannut veteraaneilleen maata, mutta senaatti ei ollut sitä halukas antamaan. Senaatin optimaatit harasivat muutenkin vastaan. Pompeius joutui etsimään itselleen liittolaisia. Hän ajautui liittoon Crassuksen kanssa miesten välisestä epäluottamuksesta huolimatta. Mukaan tuli myös Hispaniasta palannut Julius Caesar, joka havitteli konsuliksi vuonna 59 eaa. Caesar kutsui Crassuksen ja Pompeiuksen salaiseen kokoukseen vuonna 60 eaa. Miehet tekivät sopimuksen vallan jakamisesta. Crassus sai Syyrian. Caesar sai Gallian. Pompeius sai jatkaa Hispanian hallitsemista, mutta pysyi kuitenkin Roomassa valvomassa viljanjakelua.
Jälkimaine
Roomalaisille historioitsijoille Pompeiuksen elämä edusti oikein elettyä periroomalaista elämää. Pompeius oli ansainnut asemansa omilla urotöillään. Hän oli heille tasavallan sankari, jonka tuhoksi koitui lopulta Caesarin aliarviointi. Pompeius nähtiin traagisena hahmona, roomalaisena Aleksanteri Suurena.
Joni Pakanen
Yrittäjyyden puolesta puhuva Pakanen kuuluu myös HYNY:N (Helsingin Yrittäjien Nuorten Yrittäjien) hallitukseen oli mukana vuonna 2012 Arkhimedeksen aloittaville yrittäjille suunnatussa artikkelisarjassa.
Storoževsk
Tärkeimmät työnantajat ovat maatalous ja metsäteollisuus. Kylässä toimii maatalousyritys ja metsänhoitoalueen konttori. Palveluihin kuuluvat lastentarha, keskikoulu, lasten luomistyön keskus, kulttuuritalo, kirjasto ja sairaala.
2S1 Gvozdika
Panssarihaupitsi on panssaroitu kranaatinsirpaleita ja kiväärikaliiperisten aseiden tulta vastaan. Siinä on 360 astetta kääntyvä torni, johon tykki on sijoitettu. Kaikki tulitoimintaan tarvittavat laitteet ja viestivälineet on sijoitettu vaunun sisälle. Vaunuun mahtuu kerrallaan 40 tykin laukausta. Vaunu kykenee ylittämään vesistön hyvin pienellä valmistelulla ja siinä on NBC-varustus, joka suojaa miehistöä kemiallisilta aseilta.
Ragnar Granvik
Granvik oli RKP:n kansanedustajana Vaasan läänin vaalipiiristä 1966–1978 ja hän toimi liikenneministerinä 1976–1977 Miettusen III hallituksessa.
Quba
Quba on omenapuistaan kuuluisa puutarhanhoitoalueen keskus. Kaupunki tunnetaan myös siellä kudotuista matoista. Nähtävyyksiin kuuluvat 1500-luvulla rakennettu linnoitus, 1800-luvun moskeijat ja saunat, historiallinen museo sekä Qırmızı Qəsəbən synagogat.
Kj
Kj tarkoittaa seuraavia:
Blackpink
Jäsenet
Jennie (oik. Jennie Kim, ; s. 16. tammikuuta 1996 Soul, Etelä-Korea) on eteläkorealainen laulaja, räppäri, näyttelijä, ja malli. Jennie on asunut Uudessa-Seelannissa viisi vuotta. Jennie liittyi YG Entertainmentiin elokuussa 2010. Hänen roolejaan yhtyeessä ovat pääräppäri ja johtava laulaja.
Vaaleanpunainen pantteri (vuoden 1963 elokuva)
Vaaleanpunainen pantteri (The Pink Panther) on Blake Edwardsin ohjaama, vuonna 1963 ensi-iltansa saanut elokuva. Sen pääosissa ovat David Niven, Peter Sellers ja Robert Wagner.
Juoni
Elokuvan pääosan esittäjä on herrasmiesvaras sir Charles Lytton eli ”Aave” (David Niven), joka metsästää kuuluisaa kuninkaallisen suvun omistuksessa olevaa timanttia nimeltään Vaaleanpunainen pantteri. Elokuvan sivuhahmona on Aavetta jahtaava hölmö ranskalainen poliisikomisario Jacques Clouseau (Peter Sellers). Lytton suunnittelee timantin varastamista kuninkaallisissa naamiaisissa, mutta Clouseau aikoo olla valmiina. Asiaa ei helpota se, että Clouseaun vaimo (joka ei esiinny enää seuraavissa elokuvissa) avustaa Lyttonia. Kun vielä Lyttonin veljenpoika George Lytton (Robert Wagner) astuu vankilasta päästyään kuvioihin Lyttonin avuksi, riittää Clouseaulla päänvaivaa selvittäessään Aaveen henkilöllisyyttä ja varjellessaan timanttia varkailta.
Dino Grandi
Grandi pakeni pian näiden tapahtumien jälkeen Espanjaan ja sieltä edelleen Lissaboniin. Veronassa toiminut Italian sosiaalisen tasavallan alainen tuomioistuin tuomitsi hänet vuonna 1944 poissaolevana kuolemaan. Hän asui sodan jälkeen Argentiinassa ja Brasiliassa, kunnes palasi Italiaan 1960-luvulla.
Osku Pajamäki
thumb|250px|Osku Pajamäki heinäkuussa 2010. Osku Markus Oskari Pajamäki (s. 8. kesäkuuta 1970 Helsinki) on helsinkiläinen SDP:n kaupunginvaltuutettu ja tv-tuottaja. Hän työskentelee Funny Films Oy:n toimitusjohtajana. Hän oli 20 vuotta Helsingin kaupunginvaltuutettuna vuoden 1996 kunnallisvaaleista alkaen. Vuosina 1996–2000 hän oli Demarinuorten puheenjohtajana ja vaikutti vuosina 1996–2002 SDP:n puoluehallituksessa. Marraskuusta 2012 alkaen hän toimi SDP:n valtuustoryhmän puheenjohtajana, mutta ei asettunut enää ehdokkaaksi vuoden 2017 vaaleissa.
Priozjornyi
Priozjornyi on maaseututaajama ja maalaiskunta Komin tasavallan Kortkerosin piirissä Venäjällä. Se sijaitsee Vytšegdan rannalla Kaljatyjärven luona 18 kilometriä Kortkerosista koilliseen. Taajamassa on 820 ja kunnassa 1 100 asukasta (vuonna 2007).
Mark Tornillo
Accept
Studiosession tallenne oli vuotanut nettiin, ja kun tieto Acceptin paluusta vahvistui, Tornillon valinta laulajaksi herätti yhtyeen faneissa aluksi kritiikkiä. Kritiikki kuitenkin vaimeni ensimmäisen albumin ja konserttien jälkeen. Acceptin ensimmäinen albumi Tornillon kanssa, Blood of the Nations, julkaistiin Euroopassa 20. elokuuta ja Yhdysvalloissa 14. syyskuuta 2010. Tornillo esiintyi ensimmäistä kertaa Acceptin kanssa livenä 10. toukokuuta 2010 Tornillon kotikaupungissa New Yorkissa.
Hämärän vartija
Kirjan pohjalta valmistui 2006 samanniminen elokuva.
Cirebon
Sijainti entisen Cirebonin sulttaanikunnan paikalla Länsi- ja Keski-Jaavan rajalla on vaikuttanut alueen kulttuuriin, koska sinne on kerääntynyt vaikutteita sundalaisesta, jaavalaisesta, arabialaisesta ja kiinalaisesta kulttuurista.
Battlefield 4
Battlefield 4 on EA Digital Illusions CE:n kehittämä ensimmäisen persoonan ammuntapeli, joka on Battlefield 3:n jatko-osa ja Battlefield-pelisarjan kolmastoista osa. Electronic Arts julkaisi pelin Microsoft Windowsille, PlayStation 3:lle, PlayStation 4:lle, Xbox 360:lle ja Xbox Onelle syksyllä 2013. Battlefield 4:n suljettu beeta-testaus alkoi 1. lokakuuta 2013 ja kaikille avoin beeta-testaus 4. päivä. Suljettuun beetaan pääsi osallistumaan, jos oli ennakkotilannut Battlefield 4 Digital Deluxe -version Electronic Artsin omasta verkkokaupasta Originista. Myös kaikki, joilla on rekisteröity versio Medal of Honor: Warfighter Limited Edition tai Digital Deluxe Edition -pelistä, sekä Battlefield 3:n Premium-jäsenet saivat pääsyn suljettuun betaan. Xbox One -konsolille tilanneet käyttäjät saavat laajennuspaketit kaksi viikkoa muita aikaisemmin. Tämä johtuu Microsoftin ja DICE:n välisestä sopimuksesta, jolla Microsoft pyrki saamaan lisää tilaajia Xbox Onelle, kun konsolin ennakkotilausten määrä jäi ennakoitua alhaisemmaksi.
Jean Vianney
Elämä
Pyhä Jean syntyi 8. toukokuuta 1786 Dardillyssä neljänneksi kokonaisuudessaan kuudesta lapsesta Marie ja Mathieu Vianneylle, joka oli paimen, sekä kastettiin vielä samana päivänä. Hän meni M. Balleyn kirkollisille oppilaille tarkoitettuun kouluun, mutta koki erityisesti latinan kielen opiskelun erityisen vaikeaksi. 20-vuotiaana hän alkoi opiskella papiksi, mutta joutui lopulta armeijaan, jonka hän jätti palaten kotiin 1810 ja mennen seminaariin Lyonsiin 1813. Mies vihittiin diakoniksi ja papiksi vuonna 1815 ja nimitettiin Abbe Balleyn assitentiksi Écullyyn, jonka kuoltua kolme vuotta myöhemmin 1818 Jeanista tehtiin seurakuntapappi Arsiin. Hänen kerrotaan viettäneen 12 tai 15 tuntia päivittäin rippituolissa ja kärsineen vuodesta 1824 lähtien oletetusti paholaisen tekemistä hyökkäyksistä. Vuoteen 1827 mennessä Arsista oli tullut pyhiinvaelluskohde ja vuodesta 1845 pyhän Jeanin kuolemaan asti noin 20 000 vierailijaa tuli vuosittain nähdäkseen hänet ja ripittäytyäkseen hänelle. 2. elokuuta 1859 hän otti vastaan eukaristian ja sairaiden voitelun ja kuoli 4. elokuuta 1859 Arsissa.
Michael Jackson & Friends
Saksan konsertti
Toinen konsertti pidettiin 27. kesäkuuta 1999 Münchenin Olympiastadionilla Saksassa, joka oli samantapainen kuin ensimmäinen konsertti, sisältäen monia samoja esiintyjiä. Jacksonin esityslista sisälsi "bridge of no return" -sillan, mikä oli pakolaislapsien symboli. "Earth Song" -kappaleen aikana lapset kulkivat yhdessä sillan yli, mikä symboloi pakolaisten ahdinkoa. Kappaleen lopussa sillan piti romahtaa ja panssarivaunun tulla lavalle, kuten Jacksonin HIStory World Tour -kiertueella. Silta, jonka päällä Jackson seisoi, irtosi kuitenkin liian aikaisin ja sillan keskiosa putosi kovaa vauhtia maahan. Jackson nousi takaisin lavalle ja jatkoi "Earth Song" -kappaleen sekä sen jälkeen "You Are Not Alone" -kappaleen esittämistä. Konsertin lopuksi Jackson vietiin sairaalan ja hänen raportoitiin kärsivän mustelmista ja pienistä palovammoista. Vuonna 2007 Jackson kuitenkin mainitsi, että hän satutti tuolloin selkänsä pahasti, jonka johdosta hän joutui syömään vahvoja särkylääkkeitä.
Ptolemaios I
Ptolemaios oli Aleksanteri Suuren kenraali ja yksi hänen seitsemästä henkivartijastaan. Aleksanterin kuoltua vuonna 323 eaa. hänen veljestään Filippos III:sta tuli nimellinen kuningas ja Ptolemaioksesta Egyptin satraappi.
The Originals 1974–1979
Kappaleluettelo
Alive!
Hiilihydraatti
Hiilihydraatit elimistössä
Tärkein elimistön sokeri on glukoosi, joka on aivojen yksinomainen energianlähde. Glukoosia voidaan varastoida elimistössä glykogeeniksi joko maksa- tai lihassoluihin. Maksasolujen glykogeenista pilkkoutuu tarvittaessa glukoosia elimistön ravintoaineeksi, mutta lihassolut käyttävät varastoimansa glykogeenin omiin energiatarpeisiinsa, eikä sitä siis vapaudu verenkiertoon. Glukoosia voidaan valmistaa maksassa ja jonkin verran munuaisissa maitohaposta, aminohapoista sekä rasvojen glyseroliosasta. Eläinsolu ei voi valmistaa glukoosia rasvahapoista, vaan niistä muodostuu ketoaineita, joita aivot ja sydänlihas voivat käyttää ravinnokseen.
Gnaeus Octavius (vuoden 165 eaa. konsuli)
Octavianuksella oli myös saman niminen poika, joka toimi konsulina vuonna 128 eaa.
Hiilihydraatti
Tarve ja saanti
Intiassa hiilihydraattien osuus ravinnosta on lähes 75 energiaprosenttia, josta suurin osa on peräisin valkoisesta riisistä ja vehnäjauhosta. Euroopassa hiilihydraatteja nautitaan eniten Tšekissä ja Norjassa ja vähiten Kreikassa ja Espanjassa. Yhdysvaltalaisten keskimääräinen hiilihydraattien saanti oli vuonna 2001 julkaistun tutkimuksen mukaan 210 grammaa vuorokaudessa, ja vähiten hiilihydraatteja kuluttava 5 prosenttia väestöstä nautti keskimäärin 128 grammaa hiilihydraattia vuorokaudessa.
Suomen valtion ravitsemusneuvottelukunnan suositusten mukaan päivittäisen ravinnon energiasta 45–60 energiaprosenttia pitäisi olla peräisin hiilihydraateista. Alkoholijuomien sisältämiä hiilihydraatteja ei kuitenkaan oteta laskelmassa huomioon. Elintarvikkeisiin lisättyjen sokereiden kuten sakkaroosin, fruktoosin ja glukoosin yhteismäärä ei saisi ylittää 10 energiaprosenttia.
Terveysvaikutukset
Runsaasti hiilihydraattia sisältävissä ruoka-aineissa muodostuu akryyliamidia, jos niitä kuumennetaan yli 120 asteessa. Euroopan elintarviketurvallisuusviranomainen EFSA on arvioinut, että elintarvikkeiden sisältämä akryyliamidi saattaa lisätä kuluttajien riskiä sairastua syöpään. Ison-Britannian elintarvikeviraston mukaan englantilaisten nauttimassa ravinnossa on liikaa akryyliamidia. Akryyliamidin saantia voidaan vähentää rajoittamalla perunalastujen, leivän, aamiaismurojen, keksien ja leivonnaisten syöntiä ja leivän, ranskalaisten perunoiden ja muiden tärkkelyspitoisten ruokien paahtamista ruskeaksi.
Martin Miltopaeus
Miltopaeuksen isä oli porvari Eskil Ruskiapää, jonka vastikenimi Miltopaeus on, ja äiti Elin Jakobintytär. Hän valmistui maisteriksi Turun akatemiasta 1653 ja toimi akatemian sihteerinä sekä filosofisen tiedekunnan apulaisena vuodesta 1658 ja sitten kaunopuheisuuden professorina vuodesta 1660. Akatemian rehtori hän oli 1671–1672.
FC Viktoria Frankfurt
Historia
Nykyseuran edeltäjänä pidetään vuonna 1951 Leipzigissa perustettua ASG Vorwärts Leipzigia. Tämä seura pääsi suoraan DDR-Oberligaan, eli pääsarjaan. Vuoden 1952 aikana seuran nimeä vaihdettiin kahdesti: ensin uudeksi nimeksi vaihdettiin SV Vorwärts der HVA Leipzig, ja myöhemmin se vaihdettiin edelleen SV Vorwärts der Kasernierten Volkspolizei Leipzigiksi. Kaksi vuotta perustamisen jälkeen seura siirrettiin Berliiniin ja tämän johdosta uudeksi nimeksi vaihtui SV Vorwärts der KVP Berlin. Vaikka seura oli virallisesti Berliinissä, harjoittelivat pelaajat edelleen Leipzigissa ja menivät ainoastaan peleihin junalla Berliiniin. Samana kautena seura putosi pääsarjasta DDR-Ligaan, mutta ainoastaan yhden kauden ajaksi. Seura aloitti kauden 1954–1955 seurahistorian ensimmäisellä tittelillä joukkueen voitettua FDGB-Pokalin finaalissa BSG Motor Zwickaun maalein 2–1. Myöhemmin joukkueen nimeä vaihdettiin vielä useaan kertaa, mutta vuonna 1957 valitulla ASK Vorwärts Berlin-nimellä seura saavutti suurinta menestystä. vasen|pienoiskuva|Vuoden 1970 FDGB-Pokalin voittanut joukkue.
Kaudella 1958 ASK Vorwärts Berlin voitti ensimmäisen Itä-Saksan mestaruutensa. Joukkue voitti mestaruuden kuuden pisteen erolla SC Motor Jenaan. Seura jatkoi menestystään kaksi vuotta myöhemmin varmistettuaan mestaruuden ennen toiseksi sijoittunutta SC Dynamo Berliniä. Kolmannen mestaruuden ASK voitti kaudella 1961–1962 kolmen pisteen erolla SC Empor Rostockiin. Vuosina 1965 ja 1966 seura voitti kaksi mestaruutta perättäin. Viimeisen kerran ASK Vorwärts Berlin juhli mestaruutta kaudella 1968–1969.
Do the Right Thing – kuuma päivä
Elokuvan pääosissa ovat Spike Lee, Danny Aiello, Ossie Davis, Ruby Dee, Richard Edson, Giancarlo Esposito, Bill Nunn ja John Turturro.
Karhunpesäkivi
Kiven kerrotaan saaneen nimensä siitä, että lumimyrskyssä eksynyt lappalainen oli mennyt luolaan suojaan ja nukahtanut sinne. Herättyään hän huomasi, että samassa luolassa oli talviuntaan viettävä karhu. Karhu ei onneksi herännyt ja mies pääsi poistumaan luolasta myrskyn laannuttua.
American Wire Gauge
American Wire Gage (AWG) on lähinnä Pohjois-Amerikassa käytössä oleva standardi sähköjohtimien mitoille ja tehonkestolle.
Näännytyssota (Egypti–Israel)
Näännytyssota tai kulutussota oli Egyptin käynnistämä sissisota Israelia vastaan Siinain niemimaalla vuosina 1968–1970. Israel oli miehittänyt Siinain kuuden päivän sodassa vuonna 1967 ja Egyptin tarkoituksena oli näännytyssodassa kuluttaa Israelin kykyä pitää yllä jatkuvaa valmiustilaa ja pakottaa se näin vetäytymään alueelta.
Seuraukset
thumb|[[Yhdysvaltain keskustiedustelupalvelun eli CIA:n teettämä kartta Neuvostoliiton SA-2 ja SA-3-ilmatorjuntaohjuksista Egyptissä toukokuussa 1970.]] Näännytyssota ei periaatteessa ollut loppunut Egyptin kannalta ongelmien ratkaisuun. Konfliktin aikana oli kuollut tuhansia egyptiläisiä sotilaita ja siviilejä. Egyptistä oli tullut osa Neuvostoliiton valtapiiriä, ja sen painostuksesta katkaistiin suhteet Yhdysvaltoihin. Talous oli romahtanut. Näännytyssota esti esimerkiksi liikennöinnin aloittamisen Suezin kanavan kautta. Maa oli kuitenkin näännytyssodan aikana onnistunut tuomaan Suezin kanavan tuntumaan ilmatorjuntakapasiteettia, jolla oli huomattava vaikutus myöhemmin käydyssä vuoden 1973 sodassa.
Questionable Content
Hahmot
Natashan ex-poikaystävä. Soittaa Deahtmolessa.
Tai Hubbert
Sarjakuvan ympäristö
Sarjakuvan ympäristönä on amerikkalainen kaupunki Northampton, joka sijaitsee Massachusettsissä. Vaikka sarjakuva on tapahtuvinaan nykypäivänä, sen ympäristössä on monia outoja asioita, kuten AnthroPC:t ja avaruudessa olevat asemat, joilla Hanners vietti lapsuutensa, sekä taistelurobotit. Sarjakuva on melko hitaasti etenevä, Jeph Jacques on sanonut kotisivuillaan, että jaksoon 1400 mennessä aikaa oli kulunut enemmän kuin puoli vuotta mutta vähemmän kuin kaksi vuotta.
Vääpeli Sadon tapaus (televisioelokuva)
Aiheesta muualla
Vääpeli Sadon tapaus Yle Areenassa
Simone
Simone on yleensä naisen, Italiassa kuitenkin miehen etunimi. Miehennimenä se on Simon-nimen italian­kielinen muunnos, naisennimenä taas saman nimen alun perin ranskalainen nais­puolinen vastine.
Luettelo televisiosarjan Maalaiskomedia henkilöistä
P. A. Turpeinen
P. A. Turpeinen, koko nimeltään Pauli Antero Turpeinen, on huoltamoyrittäjä ja miljonääri. Miljonääri hänestä tulee hänen löydettyään huoltamon vintiltä isänsä Mooseksen kassakaapin jossa on dokumentteja Nokian osakkeista.
Urmas Hakkarainen
Urmas Hakkarainen on aluksi Kuusniemen kunnanvaltuuston puheenjohtaja, mutta joutuu vankilaan silloisen kunnanjohtaja Ahti Kiisken kanssa epäonnistuneen kanalatuhopolton ja Urmaanlinnan rakennusprojektin takia. Hakkaraisen tontti ja talo pakkohuutokaupataan Mooseksen Perinnössä kolmella miljoonalla markalla P. A. Turpeiselle, mutta Turpeinen antaa talon Urmakselle takaisin.
Matias Pohto
Matias Aleksanteri Pohto on Kuusniemen kirkkoherra ja rovasti Poutiasen seuraaja. Pohto on kotoisin Etelä-Pohjanmaalta. Hän on alkuun poikamies ja varsin tavoiteltu. Matias menee naimisiin Suvi-Tuuli Aaltosen kanssa, ja avioliitto muodostuu pääpiirteissään onnelliseksi.
Rainer Mielonen
Rainer Mielonen on Suvin eno ja Kuusniemen kunnan pahin häirikkö Maalaiskomedian antagonistien näkökulmasta. Rainer ottaa Suvin hoiviinsa, kun tämä saapuu Kuusniemelle. Hän varoittaa sekä Suvia että Matiasta Kuusniemen konnista. Ahti Kuoppalan näyttelemä Rainer on mukana tuotantokaudella Vain muutaman huijarin tähden. Nykyään Rainer asuu Lapissa.
Oskari Fräntilä
pienoiskuva|Peräkamaripoikien pääpari Oskari ([[Karri Lämpsä) ja Veera (Sari Havas) sekä muutamat muut keskeiset hahmot eivät ole mukana muiden tuotantokausien jaksoissa.]] Oskari Fräntilä on matkailuperheyrityksen omistaja ja työntekijä. Hän ihastuu ja rakastuu televisiotoimittaja Veera Ketoon ja muuttaa tämän kanssa Lappiin. Hahmo on mukana vain Peräkamaripojissa.
Arktis
Arktinen alue eli Arktis tarkoittaa maapallon pohjoisimpia alueita. Tavallisesti arktiseen alueeseen katsotaan kuuluvan pohjoisnapaa ympäröivä Pohjoinen jäämeri ja osia Kanadasta, Grönlannista, Venäjästä, Alaskasta ja Pohjoismaista. Arktinen alue on monenkirjava kokonaisuus aavasta lumilakeudesta vihreään tundraan, jäiseen mereen ja korkeisiin vuorenhuippuihin. Alueen alkuperäisväestö on sopeutunut kylmään ilmaan, ikiroutaan ja valon vaihteluun.
Etymologia
Arktiksen nimi tulee kreikan kielen sanasta άρκτος, árktos, joka tarkoittaa karhua.
Maantiede
Arktisesta alueesta noin 40 prosenttia (13,4 milj. km²) on maa-aluetta ja 60 prosenttia merta (noin 20 milj. km²).
Ilmasto
Arktiksen tuulet vaihtelevat alueittain. Yleissääntö on, että tuuli puhaltaa Arktiksen keskiosista Kanadaa kohti. Talvella tuuli puhaltaa Atlanttia kohti. Kesällä Grönlannissa ja Venäjällä tuulee etelästä kohti pohjoista. Tuulisinta on Pohjois-Atlantilla ja tyynintä Arktiksen keskiosissa sekä osissa Kanadaa. Tuuli aiheuttaa usein lumimyrskyjä.
Uhkat
Arktinen alue on mukana ilman ja veden kierroissa maapallolla. Ihmisen aikaansaamia ympäristömyrkkyjä tavataan arktisen alueen perukoilta ja ilmastonmuutos vaikuttaa merkittävästi näiden alueiden kiertokulkuihin. Äärialueilla voidaan myös tutkia ihmisen vaikutuksen laajuutta ja voidaan yrittää ennustaa muutosten suuntaa ja vakavuutta.
Leppijärvi (Tyrnävä)
Entisen Leppijärven tyhjensi kanava, joka kaivettiin Järvikankaan läpi. Järvi oli säilynyt pienenä järvenä suojassa kankaan takana. Leppioja oli ollut mutkainen, serpentiinimäinen tasankomaiden, paikoin pienenä jokena tai purona kulkenut vanha Leppijärven laskuoja. Siinä oli sijainnut useita pieniä lampia. Leppiojan kanavaa on perattu myöhemmin esimerkiksi ”Hullu–Jussiksi” sanotuilla kaivinkoneilla.
Tyhjentämisensä jälkeen entinen Leppijärvi oli puuton kosteikko. Leppijärven kosteikko on vesilintujen suosima. Kuivatun Leppijärven kosteikossa ja Leppiojan kanavassa elää haukea.
Haarlan paperitehdas
Paperitehtaan rakentaminen ja alkuvaiheet
Tehdas alueella Näsijärven puoleisella sivustalla oli kattilahuone, jossa oli kaksi höyrykattilaa, joista toista lämmitettiin polttoturpeella ja toista haloilla. Tehdasalueella oli myös kapearaiteinen rautatie, tavarain siirtämistä varten. Porin rautatiesta rakennettiin sivuraide tehdasalueelle.
Paperitehtaan toiminta 1920-luvulla
Tehtaan toiminnan käynnistyessä 1921 paperin hinnat laskivat, selluloosan hinta oli lähes sama kuin paperin hinta. Paperin myynti tuotti vaikeuksia. Vuoden 1921 tuotanto oli 1 303 tonnia, josta suurin osa myytiin Suomessa. Vuodet 1922–1925 tuotanto oli noin 3 000 tonnin paikkeilla ja osa tuotannosta myytiin Neuvostoliittoon.
Perfect Blue Sky
2014-
Perfect Blue Sky kiersi pohjoismaita, Ranskaa ja Britanniaa vaihtelevalla muusikkokokoonpanolla. Andersson ja Kitto esiintyivät sekä duona, että isommalla yhtyekokoonpanolla, mm. amerikkalainen Bil Bryant (rummut), ruotsalainen Weine Johansson (basso), ranskalaiset Stephane Bébert (perkussio) ja Frank Bessard (rummut) soittivat Perfect Blue Skyn riveissä.
2018 Perfect Blue Sky julkaisi kolme singleä 'Fiction Man', 'Wasteland' ja 'Winds Ransom' albumiltaan ‘The Eye of Tilos'.
Hard Target
Suomessa
Helsingin Sanomien Helena Ylänen piti Woon ensimmäistä Hollywood-ohjausta parempana kuin keskimääräiset amerikkalaiset ”mukilointifilmit”, mutta silti Woon tekemäksi karkeana väkivaltaviihteenä. Yhtenä syynä tähän hän piti pääosan esittäjäksi otettua ”lahjatonta ja omahyväistä” Van Dammea.
Khalid al-Mihdhar
Mihdhar syntyi Saudi-Arabiassa ja soti Bosnian sodassa 1990-luvulla. Vuoden 1999 alussa hän matkusti Afganistaniin, missä Osama bin Laden valitsi hänet kokeneena ja arvostettuna jihadistina osallistumaan syyskuun 11. päivän iskuihin. Mihdhar matkusti Kaliforniaan yhdessä toisen suunnitelmaan osallistuneen terroristin, Nawaf al-Hazmin, kanssa tammikuussa 2000, käytyään ensin Malesiassa al-Qaidan kokouksessa. CIA oli tuolloin tietoinen Mihdharista ja tätä kuvattiin Malesiassa yhdessä USS Colen pommi-iskuun osallistuneen terroristin kanssa. CIA ei kuitenkaan informoinut FBI:ta saatuaan tietää Mihdharin ja Hazmin saapumisesta Yhdysvaltoihin eikä Mihdharia lisätty millekään tarkkailulistalle ennen elokuuta 2001.
Isojenantilliensirkku
Isojenantilliensirkku (Melopyrrha violacea) on tangaroihin kuuluva lintulaji. Lajia tavataan Karibianmeren saarilta.
John Ausonius
Rikokset
Mies pidätettiin pankkiryöstön yhteydessä 12. kesäkuuta 1992. Hän pahoinpiteli myöhemmin oman lakimiehensä ja joutui oikeudenkäynnin ajaksi käsirautoihin. Toukokuussa 1995 Svean hovioikeus tuomitsi hänet elinkautiseen vankeuteen yhdestä murhasta, yhdeksästä murhan yrityksestä ja useasta pankkiryöstöstä. Kolme päivää tämän jälkeen hän yritti paeta tukholmalaisesta vankilasta haavoittaen yhtä vartijaa. Hän on suorittanut tuomiotaan aluksi Kumlan vankilassa ja vuodesta 2012 Österåkerin vankilassa. Ausoniuksella on todettu antisosiaalinen persoonallisuushäiriö. Hän on useita kertoja anonut tuloksetta elinkautisen tuomionsa muuttamista määräaikaiseksi.